Държавен вестник, бр. 64, 2018 г., стр. 5

БРОЙ  64	
Д Ъ Р Ж А В Е Н  В Е С Т Н И К 	
СТР.  5  
5. Досегашните ал. 8 и 9 стават съответно 
ал. 9 и 10.
6. Създава се ал. 11:
„(11) Уведомяването по ал. 7, 8 и 9 се из­
вършва по електронен път с електронен подпис.“
§ 5. В 30-дневен срок от влизането в сила 
на този закон търговците и производителите 
по чл. 36ж, ал. 1 от Закона за енергетиката, 
които 12 поредни месеца преди влизането в 
сила на този закон са заплатили цената и/или 
компонентата от цена по чл. 30, ал. 1, т. 17 от 
Закона за енергетиката, представят пред Фонд 
„Сигурност на електроенергийната система“ 
удостоверения за липса на задължения за „цена 
задължение към обществото“, издадени от об­
ществения доставчик. В този случай се прилага 
чл. 36ж, ал. 6 от Закона за енергетиката, освен 
ако са изпълнени условията на чл. 36ж, ал. 7 
от същия закон.
§ 6. В едногодишен срок от обнародването 
на този закон Министерският съвет:
1. приема наредба за електронната плат­
форма за продажба на имоти – частна дър­
жавна собственост, и на имоти – собственост 
на търговски дружества с повече от 50 на сто 
държавно участие в капитала или търговски 
дружества, чиито дялове или акции са собстве­
ност на търговско дружество с повече от 50 на 
сто държавно участие в капитала;
2. привежда в съответствие подзаконовите 
нормативни актове по прилагането на закона.
§ 7. Този закон влиза в сила от обнародването 
му в „Държавен вестник“, с изключение на § 1, 2 
и 3, които влизат в сила в едногодишен срок от 
обнародването на закона в „Държавен вестник“.
Законът е приет от 44-то Народно събра­
ние на 18 юли 2018 г. и на 26 юли 2018 г. и е 
подпечатан с официалния печат на Народното 
събрание.
Председател на Народното събрание: 
Цвета Караянчева
7360
ПРЕЗИДЕНТ 
НА РЕПУБЛИКАТА
УКАЗ № 201
На основание чл. 101, ал. 1 от Конститу­
цията на Република България
П О С Т А Н О В Я В А М :
Връщам за ново обсъждане в Народното 
събрание Закона за изменение и допълнение на 
Административнопроцесуалния кодекс, приет 
от 44-то Народно събрание на 25 юли 2018 г.
Издаден в София на 31 юли 2018 г.
Президент на Републиката: 
Румен Радев
Подпечатан с държавния печат.
Министър на правосъдието:
Цецка Цачева
МОТИВИ
за връщане за ново обсъждане в Народното 
събрание на разпоредби от Закона за изме­
нение и допълнение на Административно-
процесуалния кодекс, приет от 44-то Народно 
събрание на 25 юли 2018 г.
Уважаеми народни представители,
Подкрепям необходимостта от усъвършенст­
ване на Административнопроцесуалния кодекс 
(АПК), защото дефицитът на справедливост се 
усеща най-отчетливо при взаимоотношенията 
на гражданите и юридическите лица с държав­
ните органи. С приетия Закон за изменение и 
допълнение на Административнопроцесуалния 
кодекс (ЗИД АПК) са направени стъпки в 
правилна посока по отношение на практиче­
ското прилагане на електронното управление и 
електронното правосъдие, на административния 
договор и на защитата срещу неоснователни 
действия и бездействия на администрацията. 
Независимо от това, не мога да се съглася с 
отделни разпоредби от ЗИД АПК, които отда­
лечават уредбата от основни конституционни 
начала, деформират традиционни принципи 
и постижения на административния процес 
и в крайна сметка ще доведат до намаляване 
интензитета на защитата на правата на граж­
даните и юридическите лица относно актове, 
издавани от позицията на власт и изискващи 
подчинение.
Като държавен глава се ръководя от разби­
рането, че съдебният контрол върху актовете на 
изпълнителната власт е особено важна проекция 
на принципа за разделението на властите и но­
сеща конструкция в системата от гаранции за 
правовата и демократична държава. Ето защо 
съм длъжен да се противопоставя на всеки 
опит за законова уредба, който отслабва спо­
собността на административното правосъдие 
да бъде защитник на обикновения човек срещу 
незаконосъобразните действия и произвола на 
държавните органи.
1. Правилата за подсъдността трябва да бъдат 
пределно ясни, за да знаят жалбоподателите 
към кой съд да се обърнат и за да се избегнат 
спорове за подсъдност между съдилищата. При­
етата със ЗИД АПК уредба на подсъдността не 
съответства изцяло на тези изисквания.
Направеното с § 28 допълнение в чл. 132, 
ал. 2, т. 2 АПК създава проблеми с родовата 
подсъдност. От една страна, не са идентифи­
цирани ясно актовете на Министерския съвет, 
министър-председателя, заместник министър-
председателите и министрите, които Върховният 
административен съд (ВАС) разглежда като 
първа инстанция. С Решение № 8 от 2018 г. на 
Конституционния съд се изяснява смисълът 
на чл. 125, ал. 2 от Конституцията, но това не 
замества необходимата законова уредба. От 
друга страна, изразът „в случаите, предвидени 
в закон“ създава впечатление за втора хипотеза 
на изключение от правилото, че актовете на 
Министерския съвет, министър-председателя,